JRosa világa: február 2015
Kézimunkák - 2015-ös kihívás : Jelentés 3.
Végre bejelenthetem egy MUK-ot kivégeztem ! Íme a pingvines futócska , amit a fürdőbe készítettem.
Annyira megörültem az eredménynek, hogy elkövettem egy nagy felelőtlenséget: neki kezdtem egy új terítőnek.
Gondoltam olyan jól be van melegedve a kezem, miért is ne csinálhatnék egy rózsás terítőcskét, hiszen én " annyira vagány csaj vagyok "... igen ám de, az utóbbi eszeveszett horgolás most kezdi magát megbosszulni és már két napja nagyon fáj a jobb mutató ujjam. Most kényszer pihenőn van a kezem.
Az állás :
+/- 1 MUK
könyvjelző áll és vár
megvettem a beborítandó füzetet
2015-ös kihívás,
mukok,
Kézimunkák - 2015-ös kihívás : Jelentés 2.
Elkezdtem a könyvjelzőt, aminek a mintáját véres keservvel töltöttem le és bontottam ki a tömörített fájlját . Mindehhez okos telefont kellett használnom, mert a számtógépem szervizelték. Az okoska telefon pedig csak bizonyos fájlokat volt képes megnyitni a közös könyvtárból...vagyis a sors keze irányította a minta kiválasztását. :-D
Jelenlegi állás :
Hááát..tudom , hogy nem pont olyan mint az eredeti ^^,..de úgy válogattam , hogy szinte mindegyik színe MEZ ( Anchor ) fonál legyen ,csak kettő Profilo . Bevallom, most nem csináltam színpróbát. Haladok a pingvines horgolás mukkal már kb. . 80% -nál tartok...éééés haza jött a szervizből a lapitopim :-D !
Kézimunkák - 2015-ös kihívás : Jelentés 1.
2015-ös év kihívása : Könyvjelző ??
Téma : Nyár
Az elején, mindent Profiloból akartam hímezni, de őszből és tavaszból még nem sok újságom gyűlt össze. Ősz lett volna a könyvjelzőm témája, de a neten sem találtam olyat ami tetszett volna. Mígnem megakadt a szemem ezen . Follow me, jelentése : Kövess ! És valóban, olyan kedvem lenne a cica után menni a nyári, virágos kertbe ! Vagyis meg van ! Ezt fogom meghímezni !
. Ennek jegyében :
- hímzés próbát csináltam, hogy biztos legyek a fonalak nem engedik a színüket. (Már ki is mostam, és nem ..nem engedik)
- az anyagot körben felhajtottam
- mintát kinyomtattam,
- fonalakat kiírtam, átváltottam, feltekertem, besoroltam
Ééésss.. Elkezdetem a böködést, amikor is rájöttem, hogy én totál hülye vagyok ! Ez ÍRTÓ NAGY lesz ! Ekkor gyorsan kikerestem egy anyagot, aminek olyan picik a kockái hogy már majdnem pötyi-pont és zöld színű. Irány mosás próbát csinálni..és LÁM-LÁM, az anyag fog mint az állat.
Ez a minta még könyvborítónak is nagy, szóval cicuska elfelejtve...mehetek megint mintákat nyálazni ! Teljesen kikattantam !
Kézimunkák : MUK lista
Én is MUKista vagyok és ezeket a mukokat rejtegetem.
( Mit jelent a MUK ? -klikk.
(lebontottam)
(még befejezetlen)
Kézimunkák : Mi a MUK ?
A nővérem többször is említette a blogján és szóban is, végül vettem a bátorságot és megkérdeztem tőle... Mi az a MUK ?!
Nevetve csak ennyit válaszolt : Mindig Újba Kezdők
Magyarán azok a kreatív emberek, aki mindig új és új mintát kezdenek el de azt nem fejezik be.
Angol megfelője a WIP ( work in progress - munka folyamatban )
MUK maga a megkezdett munka is, vagyis ami először szerelem hímzés / kötés/horgolás stb. volt, valami oknál fogva a fiók mélyére kerül és ott várakozik , mint egy kis "MUMUS" :-D.
Magyar fórumokon és a facebookon a MUK helyett az angol verzióval, "UFO"-val találkoztam mint meghatározással ( unfinished object - befejezetlen objektum).
Kézimunkák : 2015-ös év kihívása
Ez egy SWAP , testvérek között.
Résztvevők : Nővérem és Húgom
El kell készíteni :
- 3 felakasztható díszt
- 1 könyvjelzőt
- 1 konyharuhát
- 1 könyvborítót
- 1 MUK kivégzése
Minden vállalást egy évszakhoz kell kapcsolni és a fejleményekről havi ( lehetőleg fényképes) jelentést kell tenni.
Még több előzmény: a nővérem blogján itt Bejegyezte:
saját x-szemes mintáim
Irodami kihívás
Minden nap alkotni...
Red világa - Fő történet
dove li metto?